

**INKOSI LANGALIBALELE MUNICIPALITY**

**ISAZISO KWIZAKHAMUZI EZAKHELE UMKHANDLU WENDAWO INKOSI LANGALIBALELE**

**UKUBHALISELA ISENGEZO SIKAGESI NESAPHULELO KWINTELA YEZINDAWO NEZIDINGO NQANGI (RATES NAMA SERVICES): 2019/2020**

Umasipala Inkosi Langalibalele Municipality ngokugunyazwa isigaba 74 soMthetho olawula ukuphathwa kukaMasipala wonyaka ka 2000, ufundwa kanye nenqubomgomo ehlongozwayo yezaphulelo kaMasipala wase Inkosi Langalibalele, umema zonke izakhamuzi ezilungele ukuthola izaphulelo ukuba zibhalisele izaphulelo noma zivuselele izaphulelo zonyaka mali ka 2019/2020.

**Izakhamuzi kumele zihlangabezane nalemgomo elandelayo ukuze zikwazi ukufaka izicelo;**

1. Imali engenayo ekhaya kumele ibe yinani lika R3, 440.00 noma ngaphansi njalo ngenyanga.

2. Umfaki sicelo kufanele ebewumnini wesakhiwo, ahlale ngokugcwele kuso, kube nguye okhokhela zonke izidingo azithola kumasipala Inkosi Langalibalele.

3. Kufanele engabi naso isakhiwo esingaphezu kwesisodwa.

**Imininingwane edingekayo uma ufaka isicelo;**

1. Umazisi (ID) yakho ewungqo iphelezelwa i-copy esethifayiwe.
2. Incwadi yesikweleti sakamaspala sakamuva (Account statement)
3. Incwadi yomqashi ekhombisa iholo noma ubufakazi bomholo (Payslip) noma incwadi efungelwe (Affidavit) uma ungasebenzi noma incwadi yaka Department of Labour efakazela ukuthi awusebenzi.
4. Uma uhola impesheni kahulumeni kumele ufake i-payslip equkethe igama lakho nenombolo yamazisi.
5. Incwadi efungelwe emaphoyiseni echaza ngesimo sakho uma ungasebenzi (Affidavit).
6. Inombolo yemitha Kanye neyesigxobo sikagesi kulabo abangenayo incwadi yesikweletu yakamaspala.
7. Isiliphu othenge ngaso ugesi

**Abafaki bezicelo bayacelwa ukuthi baqikelele lokhu okulandelayo:**

* Isicelo nesicelo siyocutshungulwa siphinde sibhekisiswe, ngemuva kwalokho uhlu lwezicelo ezicutshunguliwe luyoshicilelwa kwiphephandaba lendawo licela imibono Kanye nabaphikisa isicelo ngasinye. Isikhathi semibono siyovumeleka ngaphambi kokuba umkhandlu ushicilele uhlu lokugcina lwezicelo eziphumelele ephephandabeni.
* Abafaki bezicelo bayokwaziswa mayelana nezicelo zabo.
* Noma ngabe yiluphi ulwazi oluyolethwa ngumfaki wesicelo olungesilo iqiniso, liyothathwa njengobugebengu, futhi uMasipala uyoba nelungelo lokuthathela izinyathelo loyo oyoletha lokhu okungamanga noma okungesilo iqiniso.
* Umasipala noma yinini ngesikhathi sokubhalisa ungathumela umuntu ogunyaziwe kulesosakhiwo noma ekhaya lomfaki sicelo sezaphulelo noma isengezo ukuba enze ucwaningo aphinde abhekisise lonke ulwazi obelufakwe kwi-fomu yesicelo.
* **Bonke ababefake izicelo ngaphambilini, bayacelwa ukuthi baphinde bazifake futhi.**
* Esimweni lapho uthola ama-akhawunti amabili (ugesi Kanye nentela yomhlaba), ukuhluleka kwakho ukuveza i-akhawunti kuyokwenza ukuthi kubhekwe isicelo saleyo akhawunti oyivezile ngesikhathi ufaka isicelo.

**Amafomu atholakala kulamahhovisi ezezimali kamaspala alandelayo:**

* Weenen
* Wembezi
* Loskop Satellite
* Ntabamhlophe ( kwisakhiwo esasiyiMbabazane)
* Inkosi Langalibalele Municipality (isakhiwo esisedolobheni)

**Izikhathi zokubhalisa u 8h00 kuya ku 16h00 kusukela ngoMsombuluko kuya ku-Lwesihlanu**

Hlela ukubonana nekhansela lakho ukuze likusayinele ifomu yakho bese uyidlulisela ehhovisi lomnyango Wezimali (office 36) kwaMasipala Inkosi Langalibalele eliseMtshezi (Municipal Building edolobheni).

Isicelo siphela njalo emva konyaka wezezimali zikamaspala 1 July kuya ku 30 Juni. Abampofu bavuselele ngo March minyakayonke.

**UMKHANDLU UNELUNGELO LOKUHOXISA NOMA UCHIBIYELE ISENGEZO NOMA**

**ISAPHULELO NGANOMA SIZATHUSINI NOMA NINI FUTHI**

Ukubhalisa kuqala kusukela mhlaka **13 May 2019 kuya ku 05 June 2019**

Imibuzo mayelana naloluhlelo ingahanjiswa ngocingo eHhovisi lakamasipala ku Mnu. Makhathini kulenombolo ethi 036-342 7800 noma nge email kulelikheli makhathini@ilm.gov.za.

**Umphathi kaMaspala, Mr. P.S Mkhize, P O Box 15, Estcourt, 3310.**

**Notice No. 22/2019**